พระราชกฤษฎีกาเปลี่ยนแปลงเขตเทศบาลเมืองสุโขทัยธานีจังหวัดสุโขทัยพ.ศ. ๒๕๐๙ ภูมิพลอดุลยเดชป.ร.ให้ไว้ ณวันที่ ๒๕ พฤศจิกายน พ.ศ. ๒๕๐๙เป็นปีที่๒๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองสุโขทัยธานี จังหวัดสุโขทัยเพื่อความเหมาะสมแก่การบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองสุโขทัยธานีจังหวัดสุโขทัย พ.ศ. ๒๕๐๙มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตเทศบาลเมืองสุโขทัยธานี จังหวัดสุโขทัย ซึ่งกำหนดไว้ตามมาตรา๔ แห่งพระราชกฤษฎีกาจัดตั้งเทศบาลเมืองสุโขทัยธานี จังหวัดสวรรคโลก พุทธศักราช๒๔๘๐ ซึ่งเปลี่ยนนามจังหวัดสวรรคโลกเป็นจังหวัดสุโขทัย ตามมาตรา ๓ แห่งพระราชกฤษฎีกาเปลี่ยนนามจังหวัดและอำเภอบางแห่งพุทธศักราช ๒๔๘๒ เสียใหม่ โดยมีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๑๒ ตอนตาก - สุโขทัย ตรง กม. ๓๘.๘๘๐ ตามแนวเส้นตั้งฉาก ๓๐๐ เมตร เป็นเส้นตรงไปทางทิศตะวันออกเฉียงใต้ถึงหลักเขตที่ ๒ ซึ่งตั้งอยู่ริมคลองแยกจากคลองแม่รำพันธุ์ฝั่งตะวันตกห่างจากริมคลองแม่รำพันธุ์ฝั่งเหนือ ๑๐๐ เมตรจากหลักเขตที่ ๒ เป็นเส้นตรงไปทางทิศตะวันออกเฉียงเหนือถึงหลักเขตที่ ๓ ซึ่งตั้งอยู่ห่างจากริมแม่น้ำยมฝั่งตะวันตก ๑๐๐ เมตร ตามแนวเส้นตั้งฉากจากริมแม่น้ำยมฝั่งตะวันตกตรงปากถนนไทยชุมพลฟากเหนือจากหลักเขตที่ ๓ เป็นเส้นตรงไปทางทิศตะวันออกเฉียงใต้ ถึงหลักเขตที่๔ ซึ่งตั้งอยู่ริมแม่น้ำยมฝั่งตะวันออก ตรงมุมหักถนนไทยชุมพลฟากเหนือจากหลักเขตที่ ๔เลียบตามริมแม่น้ำยมฝั่งตะวันออกไปทางทิศตะวันออกเฉียงเหนือ ถึงหลักเขตที่ ๕ ซึ่งตั้งอยู่ริมแม่น้ำยมฝั่งตะวันออกตรงแนวเส้นตั้งฉากจากทางหลวงแผ่นดิน หมายเลข ๑๐๑ ตอนสุโขทัย - ศรีสัชนาลัย ตรง กม.๓๕.๔๐๐ด้านตะวันออก จากหลักเขตที่ ๕ เป็นเส้นตรงไปทางทิศตะวันออกเฉียงใต้ผ่านทางหลวงแผ่นดินหมายเลข ๑๐๑ ตอนสุโขทัย - ศรีสัชนาลัย ตรง กม. ๓๕.๔๐๐ ถึงหลักเขตที่ ๖ซึ่งตั้งอยู่ห่างจากศูนย์กลางทางหลวงแผ่นดิน หมายเลข ๑๐๑ ตอนสุโขทัย ศรีสัชนาลัย๓๐๐ เมตรจากหลักเขตที่ ๖ เป็นเส้นตรงไปทางทิศตะวันตกเฉียงใต้ถึงหลักเขตที่ ๗ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๑๐๑ ตอนสุโขทัย- ศรีสัชนาลัย ตรง กม. ๓๖.๙๕๐ ตามแนวเส้นตั้งฉาก ๓๐๐ เมตรจากหลักเขตที่ ๗ เป็นเส้นตรงไปทางทิศตะวันออกเฉียงใต้ถึงหลักเขตที่ ๘ ซึ่งตั้งอยู่ริมคลองกระชงฝั่งตะวันออก ห่างจากศูนย์กลางทางหลวงแผ่นดินหมายเลข ๑๒ ตอนสุโขทัย - พิษณุโลก ๓๐๐ เมตรจากหลักเขตที่ ๘ เลียบตามริมคลองกระชงฝั่งตะวันออกไปทางทิศตะวันตกเฉียงใต้ถึงหลักเขตที่ ๙ ซึ่งตั้งอยู่ริมแม่น้ำยมฝั่งตะวันออกจากหลักเขตที่ ๙เป็นเส้นตรงไปทางทิศตะวันตกเฉียงใต้ตามแนวเส้นตั้งฉากจากริมแม่น้ำยม ถึงหลักเขตที่๑๐ ซึ่งตั้งอยู่ห่างจากศูนย์กลางซอยจรดวิถีถ่อง ๑๕๐ เมตรด้านใต้และด้านตะวันตก จากหลักเขตที่ ๑๐ เป็นเส้นขนานกับซอยจรดวิถีถ่องและทางสาธารณะไปทางทิศตะวันตกเฉียงเหนือ ถึงริมคลองแม่รำพันธุ์ฝั่งตะวันออก แล้วเป็นเส้นตรงไปทางทิศตะวันตกเฉียงเหนือถึงหลักเขตที่ ๑๑ ซึ่งตั้งอยู่ห่างจากศูนย์กลางทางหลวงแผ่นดิน หมายเลข ๑๒ ตอนตาก -สุโขทัย ตรง กม. ๓๘.๘๘๐ ตามแนวเส้นตั้งฉาก ๓๒๐ เมตรจากหลักเขตที่ ๑๑ เป็นเส้นตรงไปทางทิศตะวันออกเฉียงเหนือบรรจบหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอมกิตติขจรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองสุโขทัยธานี จังหวัดสุโขทัย พ.ศ.๒๕๐๙(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องถิ่นทั้งในเขตและนอกเขตเทศบาลเมืองสุโขทัยธานี จังหวัดสุโขทัยได้เจริญขึ้น และมีชุมนุมชนอยู่หนาแน่นตามริมทางหลวงแผ่นดินจึงสมควรขยายเทศบาลเมืองสุโขทัยธานี จังหวัดสุโขทัย เพื่อประโยชน์ในการบริหารกิจการและการทะนุบำรุงท้องถิ่นต่อไปธิดาวรรณ/แก้ไข๓๑ ตุลาคม ๒๕๔๕ปิติวรรณ/ปรับปรุง๙ มีนาคม ๒๕๖๓อรญา/ตรวจ๑๘ มีนาคม ๒๕๖๓[๑] ราชกิจจานุเบกษาเล่ม ๘๓/ตอนที่ ๑๑๐/หน้า ๘๘๒/๖ ธันวาคม ๒๕๐๙